Mikill áhugi á samvinnu í heimilisofbeldismálum Jafnréttisstofa hélt þéttsetna ráðstefnu um samvinnu í heimilisofbeldismálum og ljóst að áhugi er mikill á að takast á við heimilisofbeldismál á þverfaglegum grunni . Ráðstefnan er hluti af verkefni Jafnréttisstofu Byggjum brýr – brjótum múra sem styrkt er af ESB . Þátttakendur ráðstefnunnar komu frá öllum landsfjórðungum og úr ýmsum geirum samfélagsins . Nú eru glærur fyrirlesara aðgengilegar . Ráðstefnustjóri var Halla Bergþóra Björnsdóttir , Lögreglustjóri á Norðurlandi eystra en forsetafrú Eliza Reid opnaði ráðstefnuna og kom fram í hennar máli að þegar litið er til síðustu 10 ára megi sjá skýran árangur verklags Ríkislögreglustjóra frá 2014 sem byggir á samvinnuverkefni á Suðurnesjum Að halda glugganum opnum . Oft byrja alvarlegustu málin með minniháttar neikvæðum athugasemdum eða afbrýðisemi maka . Sissel sagði frá helsta verkfæri SARA til að mynda samtöl sem leitast við að gera gerendum og þolendum grein fyrir mikilvægi þess að leita sér aðstoðar og þiggja aðstoð . Páll Ólafsson sagði frá reynslu Barnaverndarstofu eftir að stofan fór að vinna meira með börnum sem búa við heimilisofbeldi og höfðu áður verið haldið utan við vinnslu á heimilisofbeldismálum . Reynsla stofunnar er að börn sem búa við ofbeldi hljóta mikinn skaða þó svo að þau séu ekki beinir þolendur ofbeldisins . Ráðstefnan endaði á umræðu um mikilvægi samvinnu . Samvinna gegn heimilisofbeldi hefur sannað sig um allt land og er augljóslega komin til að vera .